  Анжелика Тихонова корреспондент 31-тӥ куартолэзе Удмуртиын огъя кун экзаменъёсты сётыны кутскизы. Пиналъёс химия, литература но география тодметъёсъя тодон-валанъёссэс эскеризы. Со сярысь элькунысь дышетонъя но тодосъя министерстволэн пресс-службаез ивортӥз. Вылӥ дышетсконниосы пырон понна огъя кун экзаменъёсты сётыны 6 сюрс 445 егитъёс гожтӥськизы Нырысетӥ нуналаз экзамен сётыны быръем тодметъёс пӧлысь тужгес ӧжытэз пиналъёс химиез бырйизы. Тужгес трос луозы ӟуч кылъя экзаменын. Сое 6 сюрслэсь трос пиналъёс бырйизы. Озьы ик трос пыриськисьёс математикая экзаменэ люкаськозы, сое 4 сюрслэсь трос выпускникъёс бырйизы Светлана Болотникова, Удмуртиысь дышетонъя но тодосъя министрОгъя кун экзаменъёсты сётыны элькунысьтымы ёросъёсын но каръёсын оглом 55 интыос радъямын. Озьы ик пунктъёс коррекционной школаосын усьтӥзы: Ижкарысь 15 номеро но Сарапулысь 19 номеро школаосын. Экзаменъёсты онлайн амалэн чакланы луонлыкен 743 аудиториос дасямын, со пӧлысь 55-ез – штабъёс.  Министр пусйиз, туэ, кылем арын сямен ик, кышкытлыклэсь утиськонъя вань куронъёс быдэсъясько. Экзамен сётыны быръем школаослэн азбаразы но пырон азьын гожъёс суредамын. Ужъюртэ пырисьёсты 1,5 метръем вис возьыса лэзё. Пырон дорын металлорамкаос сыло, экзаменэ пыриськисьёслэсь но радъясьёслэсь температуразэс мертало, киоссэс тазатӥсь суретэн пазяло. Со сяна, экзамен сётон пунктъёсын эмчи ужа. Солэн вань кулэ луись тӥрлыкез но лэзем эмъюмъёсыз вань. Экзаменъёслы йылпумъянъёс 14-15 нунал ортчыса вуозы. Соосты школаын яке огъя кун экзаменлэн сайтаз тодыны луоз.  Тодэ вайытом, туэ кун экзаменъёсты сётон кӧня ке выльдонъёсын ортчоз. Соосты 9-тӥ но 11-тӥ классъёсты йылпумъясь 23 сюрс пала пиналъёс гожтозы. Тегъёс: Дышетон Ижкар нылпиос Удмуртия ЕГЭ экзамен СветланаБолотникова  